Oficialusis leidinys L 160 , 30/04/2004 p. 0082 - 0084



Komisijos sprendimas 2004 m. balandžio 29 d. iš dalies keičiantis 2003 m. Stojimo akto VIII priedo B priedėlį įtraukiant tam tikras Latvijos gyvūninės kilmės šalutinių produktų įmones į įmonių, kurioms suteikiamas pereinamasis laikotarpis, sąrašą (pranešta dokumentu Nr. C(2004) 1737) (tekstas svarbus EEE) (2004/476/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į VIII priedo 4 skyriaus B skirsnio I poskyrio 2 dalies d punktą, kadangi: (1) 2003 m. Stojimo akto VIII priedo 4 skyriaus B skirsnio I poskyrio 2 dalies a punkte nurodyta, kad struktūriniai reikalavimai, nustatyti atsižvelgiant į 2002 m. spalio 3 d. Europos Parlamento ir Tarybos reglamento (EB) Nr. 1774/2002 [1], nustatantį sveikatos taisykles gyvūninės kilmės šalutiniams produktams, neskirtiems vartoti žmonėms, V priedo I skyrių ir VII priedo I skyrių, iki 2004 gruodžio 31d. esant tam tikroms sąlygoms netaikomi Latvijos įmonėms, išvardytoms Stojimo akto VIII priedo B priedėlyje. (2) Pirmiau minėtos įmonės gali tvarkyti, perdirbti, ir saugoti tik 3 kategorijos medžiagas, kaip nurodyta Reglamento (EB) Nr. 1774/2002 6 straipsnyje. (3) Reglamente (EB) Nr. 1774/2002 nustatomos sveikatos taisykles gyvūninės kilmės šalutiniams produktams, neskirtiems vartoti žmonėms. Jame nurodomi struktūriniai reikalavimai taikytini 3 kategorijos medžiagas tvarkančioms įmonėms. (4) Latvijoje dar šešios gyvūninės kilmės šalutinių produktų įmonės susiduria su sunkumais besistengdamos iki 2004 m. gegužės 1 d. įvykdyti struktūrinius reikalavimus, nurodytus Reglamento (EB) Nr. 1774/2002 V priedo I skyriuje ir VII priedo I skyriuje. (5) Todėl šioms šešioms įmonėms reikia laiko modernizavimo procesui pabaigti siekiant, kad jos visiškai atitiktų atitinkamus struktūrinius reikalavimus, nurodytus reglamente (EB) Nr. 1774/2002. (6) Šios šešios įmonės, kurių modernizavimo darbai jau gerokai pasistūmėję, pateikė patikimų įrodymų, kad jos turi pakankamai lėšų, kad greitai ištaisytų likusius trūkumus, be to jos gavo palankų Latvijos Valstybinės maisto ir veterinarijos tarnybos įvertinimą dėl modernizavimo proceso baigimo. (7) Turima išsamios informacijos apie visus kiekvienos įmonės trūkumus. (8) Siekiant palengvinti perėjimą nuo dabar Latvijoje taikomo režimo prie atitinkančio Bendrijos veterinarijos tesės aktus, pereinamojo laikotarpio suteikimas šešioms įmonėms Latvijai prašant yra pagrįstas. (9) Dėl pažangos modernizuojant šias šešias įmones pereinamasis laikotarpis turėtų būti numatytas iki 2004 m. gruodžio 31 d. (10) Maisto grandinės ir gyvūnų sveikatos nuolatinis komitetas buvo informuotas apie šiame sprendime nurodomas priemones, PRIĖMĖ ŠĮ SPRENDIMĄ: 1 straipsnis 1. Įmonės, išvardytos šio sprendimo priede, pridedamos prie B priedėlio, į kurį daroma nuoroda 2003 m. Stojimo akto VIII priedo 4 skyriaus B skirsnio I poskyrio 2 dalyje. 2. Įmonėms, išvardytoms šio sprendimo priede, taikomos Stojimo akto VIII priedo 4 skyriaus B skirsnio I poskyrio 2 dalies b punkte numatytos taisyklės. 3. Įmonėms, išvardytoms priede, taikomos pereinamojo laikotarpio priemonės Reglamentui (EB) Nr. 1774/2002 iki kiekvienai įmonei nurodyto termino. 2 straipsnis Sprendimas taikomas tik įsigaliojus Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutarčiai ir nuo jos įsigaliojimo dienos. 3 straipsnis Šis sprendimas skirtas valstybėms narėms. Priimta Briuselyje, 2004 m. balandžio 29 d. Komisijos vardu David Byrne Komisijos narys [1] OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 668/2004 (OL L 112, 2004 4 19, p. 1). -------------------------------------------------- PRIEDAS Gyvūninės kilmės šalutinių produktų įmonės, kurioms taikomas pereinamasis laikotarpis Nr. | Veterinarijos patvirtinimo numeris | Įmonės pavadinimas ir adresas: | Medžiagų, kurias leidžiama tvarkyti, kategorija | Reikalavimų atitikimo terminas | 3 kategorija | 1. | 018409 | Balticovo, Holding company Iecavas parish, Bauskas district, LV- 3913 | X | 2004 12 31 | 2. | 018675 | GP Adazi, Holding company Adazu parish, Rigas district, LV- 2164 | X | 2004 12 31 | 3. | D18728 | R- Soft Razotajs LTD "Abava", Pures parish, Tukuma district, LV- 3124 | X | 2004 12 31 | 4. | 018674 | Putnu fabrika "Kekava" Holding company Kekavas parish, Rigas district LV- 2123 | X | 2004 12 31 | 5. | 018191 | Saldus galas kombinats LTD Saldus parish, Saldus district, LV- 3862 | X | 2004 12 31 | 6. | 019196 | Lielzeltini LTD Ceraukstes parish, Bauskas district, LV- 3908 | X | 2004 12 31 | --------------------------------------------------